ข้อบ่งชี้ของการตรวจกระเพาะอาหารและลำไส้เล็กส่วนต้นโดยการส่องกล้อง มีอะไรบ้าง
การส่องกล้องตรวจกระเพาะอาหารและลำไส้เล็กส่วนต้น Gastroscopy โรคทางเดินอาหาร โรคระบบทางเดินอาหาร Digestive disease กายวิภาคและสรีรวิทยาระบบทางเดินอาหาร Anatomy and physiology of alimen tary system กระเพาะอาหารอักเสบ Gastritis แผลเปบติค Peptic ulcer แผลในกระเพาะอาหาร Gastric ulcer มะเร็งหลอดอาหาร Esophageal Cancer มะเร็งกระเพาะอาหาร Gastric cancer เลือดออกในทางเดินอาหาร Gastrointestinal bleeding or GI bleeding โรคติดเชื้อเอชไพโลไร H.pylori infection การส่องกล้องตรวจกระเพาะอาหารและลำไส้เล็กส่วนต้น Gastroscopy เป็นวิธีการตรวจวิธีหนึ่งซึ่งทำให้เราสามารถทำการวินิจฉัยโรคของหลอดอาหาร กระเพาะอาหาร และลำ ไส้เล็กส่วนต้น ได้อย่างรวดเร็วแม่นยำถูกต้องมากที่สุด เป็นการตรวจด้วยวิธีการอันทันสมัยวิธีหนึ่งในปัจจุบัน ข้อบ่งชี้ของการตรวจ โดยทั่วไปแล้วโดยการตรวจวิธีนี้จะตรวจเมื่อมีความจำเป็นจริงๆเนื่องจากเป็นการตรวจด้วยวิธีพิเศษด้วยเครื่องมือพิเศษ แพทย์ผู้เชี่ยวชาญทางด้านระบบทางเดินอาหารและตับจะสามารถแยกแยะความจำเป็นในการตรวจหาข้อบ่งชี้ในการตรวจได้ดังต่อไปนี้ จุกแน่นใต้ลิ้นปี่ เสียดท้อง เป็นประจำ ปวดแสบท้องทั้งเฉียบพลันและเรื้อรัง จุกแน่น จุกเสียดท้อง และมีลมในท้อง เป็นประจำ กลืนลำบาก กลืนอาหารแล้วเจ็บ มีสิ่งของภายนอกติดอยู่ในหลอดอาหารจากการกลืนเข้าไป น้ำหนักตัวลดลง เบื่ออาหาร ที่แพทย์สงสัยสงสัยว่าน่าจะเกี่ยวข้องกับโรคกระเพาะอาหาร มีอาการคลื่นไส้อาเจียนเป็นประจำ มีภาวะซีด โรคซีด ที่ไม่ปรากฏว่ามีเลือดออกให้เห็นชัดเจน เช่น ไม่ใช่เสียเลือดจากแผลอุบัติเหตุ อาเจียนเป็นเลือด ถ่ายอุจจาระเป็นสีดำลักษณะเหมือนยางมะตอย การตรวจคัดกรองในผู้ป่วยปกติที่มีญาติเป็นมะเร็งกระเพาะอาหาร หรือผู้ป่วยที่มีอายุมากเกินกว่า 50 ปี หมายเหตุ การตรวจวิธีการนี้ต้องมีความจำเป็นและต้องตรวจตามความเห็นของแพทย์ที่เชี่ยวชาญในระบบทางเดินอาหาร ขั้นตอนในการตรวจ ผู้ป่วยจะต้อง งดอาหารและน้ำเป็นเวลาอย่างน้อย 6 ชั่วโมงก่อนตรวจ ก่อนทำการตรวจ แพทย์จะต้องประเมินว่ามีความเสียงภาวะแทรกซ้อนผลข้างเคียงอะ ไรที่จะเกิดขึ้นกับผู้ป่วยในขณะทำการตรวจ และทำการป้องกันไม่ให้มีการเกิดภาวะแทรกซ้อนใดๆ อาจจะต้องมีการงดรับประทานยาบางอย่างก่อนทำการตรวจ เพราะฉะนั้นผู้ป่วยจะต้องแจ้งแพทย์พยาบาลถึงภาวะโรคดั่งเดิมโรคประจำตัวที่มีอยู่ ยาต่างๆที่รับประทานอยู่เป็นประจำ ให้แพทย์ทราบเพื่อประเมินและดูแลให้เหมาะสม เพื่อเป็นการป้องกันภาวะแทรกซ้อนที่อาจจะเกิดขึ้น ทั้งนี้ หากผู้ป่วยได้รับการเตรียมตัวอย่างถูกต้อง โอกาสเกิดภาวะแทรกซ้อนจะน้อยมากๆ อนึ่ง เมื่อถึงเวลาตรวจ จะมีการพ่นยาชาเฉพาะที่เข้าไปในช่องปากและในลำคอ ตามด้วยการฉีดยานอนหลับให้ผู้ป่วยได้รับหลับพักผ่อน จากนั้นแพทย์ก็จะใส่กล้องตรวจฯทางช่องปากผู้ ป่วย เข้าไปตรวจดูภาพภายในอวัยวะต่างๆคือ หลอดอาหาร กระเพาะอาหาร และลำไส้เล็กส่วนต้น โดยทั่วไปแล้วจะใช้เวลาตรวจประมาณ 10 - 15 นาที นอกจากนั้นในการตรวจวิธีนี้ใน ขณะที่ทำการตรวจ สามารถที่จะเก็บการตัดชิ้นเนื้อจากเนื้อเยื่อและการเก็บสารคัดหลั่งต่างๆภายในอวัยวะนั้นๆ เพื่อทำการตรวจทางพยาธิวิทยาและหรือส่งตรวจทางเคมีวิทยา การตรวจทางห้องปฏิบัติการ หรือว่าจะพ่นสีย้อมที่ผนังภายในอวัยวะนั้นๆทำให้แพทย์มองเห็นพยาธิสภาพชัดเจนขึ้น แพทย์สามารถที่จะใช้เลเซอร์ยิงเพื่อห้ามเลือดหรือการใช้คลิปหนีบเพื่อหยุดเลือดออกหากเนื้อเยื่อนั้นๆมีจุดเลือดออก หรือการฉีดยาหลายๆชนิดภายในกระเพาะอาหารและลำไส้เพื่อห้ามเลือด หรือเพื่อผลทางด้านอื่น เช่น ลดการอักเสบ และผู้ป่วยจะไม่รู้สึกเจ็บปวดอะไรเลยในขณะตรวจ หลังจากทำการตรวจเสร็จแล้ว ผู้ป่วยจะได้รับการดูแลและนอนพักฟื้นในห้องเฉพาะการพักฟื้นอยู่ประมาณ 1 - 2 ชั่วโมง เมื่อผู้ป่วยฟื้นตัวได้ปกติ แพทย์จะอนุญาตให้ผู้ป่วยออกมาจากห้องพักฟื้น รับประทานอาหาร ใช้ชีวิตตามปกติได้ ผลการตรวจในเบื้องต้น แพทย์จะแจ้งให้ผู้ป่วยทราบได้ทันทีจากการตรวจด้วยตาของแพทย์ ส่วนผลการตรวจทางด้านพยาธิวิทยาหรือด้านเคมีวิทยา ผู้ป่วยก็จะทราบได้ภายใน 1 ถึง 2 วัน ดังนั้น จะเห็นได้ว่าการตรวจวิธีนี้สามารถทำการตรวจและรักษาโรคของหลอดอาหาร กระ เพาะอาหาร และลำไส้เล็กส่วนต้น ได้หลากหลาย ด้วยเป็นเทคโนโลยีชั้นสูง ได้ผลการตรวจที่แน่นอนโดยไม่ได้มีความเจ็บปวดหรือทรมานใดๆเกิดขึ้นกับผู้ป่วย และผู้ป่วยจะเป็นผู้ป่วยนอก ไม่จำเป็นต้องอยู่โรงพยาบาล ภาวะแทรกซ้อน ภาวะแทรกซ้อนที่อาจพบได้จากการตรวจวิธีนี้ เช่น การสำลักน้ำลายหรือการสำลักของสารน้ำจากกระเพาะอาหารเข้าสู่ปอด ซึ่งเกิดขึ้นน้อยมากถ้าผู้ป่วยมีการเตรียมตัวถูกต้องตามหลักวิชาการ ภาวะเลือดออกเนื่องจากการตัดชิ้นเนื้อภายในอวัยวะต่างๆที่ตรวจเช่น กระเพาะอาหาร ก็จะเกิดขึ้นน้อยมากๆเช่นกัน ซึ่งหากมีภาวะแทรกซ้อนเกิดขึ้น แพทย์ที่ตรวจอยู่ จะรีบจัดการให้การรักษาได้เรียบร้อยในเวลาอันรวดเร็ว สรุป การตรวจส่องกล้องกระเพาะอาหารและลำไส้เล็กส่วนต้นเป็นการตรวจที่ใช้เทคโนโลยีชั้นสูง รวดเร็วแม่นยำ ไม่เจ็บปวด โอกาสเกิดผลข้างเคียงน้อยมากๆครับ
โดยทั่วไปแล้วโดยการตรวจกระเพาะอาหารและลำไส้เล็กส่วนต้นโดยการส่องกล้อง จะตรวจเมื่อมีความจำเป็นจริงๆ เนื่องจากเป็นการตรวจด้วยวิธีพิเศษด้วยเครื่องมือพิเศษ แพทย์ผู้เชี่ยวชาญทางด้านระบบทางเดินอาหารและตับจะสามารถแยกแยะความจำเป็นในการตรวจ/หาข้อบ่งชี้ในการตรวจได้ดังต่อไปนี้

- จุกแน่นใต้ลิ้นปี่ เสียดท้อง เป็นประจำ
- ปวดแสบท้องทั้งเฉียบพลันและเรื้อรัง
- จุกแน่น จุกเสียดท้อง และมีลมในท้อง เป็นประจำ 
- กลืนลำบาก กลืนอาหารแล้วเจ็บ
- มีสิ่งของภายนอกติดอยู่ในหลอดอาหารจากการกลืนเข้าไป
- น้ำหนักตัวลดลง  เบื่ออาหาร ที่แพทย์สงสัยสงสัยว่าน่าจะเกี่ยวข้องกับโรคกระเพาะอาหาร  
- มีอาการคลื่นไส้อาเจียนเป็นประจำ
- มีภาวะซีด/ โรคซีด ที่ไม่ปรากฏว่ามีเลือดออกให้เห็นชัดเจน เช่น ไม่ใช่เสียเลือดจากแผลอุบัติเหตุ
- อาเจียนเป็นเลือด  
- ถ่ายอุจจาระเป็นสีดำลักษณะเหมือนยางมะตอย
- การตรวจคัดกรองในผู้ป่วยปกติที่มีญาติเป็นมะเร็งกระเพาะอาหาร หรือผู้ป่วยที่มีอายุมากเกินกว่า 50 ปี
หมายเหตุ: การตรวจวิธีการนี้ ต้องมีความจำเป็นและต้องตรวจตามความเห็นของแพทย์ที่เชี่ยวชาญในระบบทางเดินอาหาร
12.อายุรศาสตร์ (อายุรศาสตร์) - Internal Medicine